OpenLLM-France/wikimedia huggingface dataset:
# Airolo

Airolo és un municipi del cantó de Ticino (Suïssa), situat al districte de Leventina.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Airolo en Alemany, Francès o Italià al Diccionari històric de Suïssa.
# Alusi

Els Al al-Alussí són una família de Bagdad amb diversos personatges notables als segles xix i xx. N'és el primer membre conegut Abu-th-Thanà Mahmud Xihab-ad-Din ibn Abd-Al·lah (1802-1854), muftí de Bagdad, personatge cabdal en la preservació i difusió del wahhabisme. La família pren el nom de la vila d'Alus, a la riba de l'Eufrates, entre Kemal i Ramadi.
En són els seus membres més destacats:
* Abd-ar-Rahman ibn Abd-Al·lah (m. en 1867), khatib de Bagdad
* Abd-al-Hamid ibn Abd-Al·lah (1816-1906), poeta i mestre d'escola
* Abd-Al·lah Bahà-ad-Din ibn Abi-th-Thanà Mahmud (1832-1874), cadi de Bàssora i escriptor
* Abd-al-Baqi Sad-ad-Din ibn Abi-th-Thanà Mahmud (1834-1876), cadi de Kirkuk i escriptor
* Numan Khayr-ad-Din Abu-l-Barakat ibn Abi-th-Thanà Mahmud (1836-1899), escriptor
* Muhàmmad Hamid ibn Abi-th-Thanà Mahmud (1846-1874), mestre
* Àhmad Xàkir ibn Abi-th-Thanà Mahmud (1848-1911), cadi de Bàssora
* Mahmud Xukrí ibn Abd-Al·lah Bahà-ad-Din (1857-1924), escriptor i historiador
* Alà-ad-Din ibn Numan Khayr-ad-Din (m. en 1921), escriptor i mestre d'escola
* Muhàmmad Darwix ibn Àhmad Xàkir (m. en 1922), escriptor i mestre d'escola

## Referències

* ↑ Brown, Daniel W. Rethinking Tradition in Modern Islamic Thought (en anglès). Cambridge University Press, 1999, p. 30. ISBN 0521653940.
# Alupka

Alupka (en ucraïnès i en rus: Алупка) és una ciutat de la República Autònoma de Crimea a Ucraïna, que el 2021 tenia 8.087 habitants. Pertany al districte urbà de Ialta.

## Referències

* ↑ «Alupka». ésAdir. [Consulta: 17 febrer 2024].
* ↑ «Генеральный план муниципального образования: городской округ Ялта Республики Крым» (PDF). Федеральная государственная информационная система территориального планирования. Arxivat de l'original el 2022-02-15. [Consulta: 16 febrer 2022].
# Aleksandras Abišala

Aleksandras Abišala (28 de desembre de 1955, Inta, República Socialista Federativa Soviètica de Rússia) és un polític lituà, ex Primer Ministre de Lituània. Des de 2007, Abišala dirigeix la seva pròpia empresa de consultoria de negocis anomenada "A. Abišala ir partneriai". Durant la seva etapa al govern, formava part del partit Sąjūdis.

## Referències

* ↑ «A. Abišala and Partners Consulting - Letter To Our Clients». Arxivat de l'original el 2008-11-19. [Consulta: 6 octubre 2017].

## Enllaços externs

* A. Abišala al lloc web oficial del Seimas
# Aleksandria

* No s'ha de confondre amb Alexandria.
Aleksandria (en rus: Александрия) és un poble del krai de Stàvropol, a Rússia, que en el cens del 2010 tenia 3.558 habitants. Pertany al districte rural de Blagodarni.

## Referències

* ↑ «Реестр нормализованных названий ранее существовавших географических объектов, зарегистрированных в АГКГН на 18/11/2010. Ставропольский край». Arxivat de l'original el 2017-07-31. [Consulta: 31 gener 2021].
# Al-Majd SC Damasc

L'Al-Majd Sports Club (àrab: نادي المجد الرياضي, Nādī al-Majd ar-Riyāḍī, ‘Club Esportiu de la Glòria’) és un club de futbol sirià de la ciutat de Damasc. Es va fundar amb el nom Al-Ahli.

## Palmarès

* Copa siriana de futbol:
** 1961, 1978

## Referències

* ↑ «Syria - List of Cup Winners». [Consulta: 23 desembre 2017].
# Al-Mamun

Al-Mamun és el nom dels següents personatges:
* Al-Mamun (abbàssida) (786 - 833), califa abbàssida de Bagdad (814-833).
* Yahya ibn Ismail al-Mamun, emir a Toledo 1043-1075
* Abu-l-Ulà Idrís al-Mamun (? 1185/1186 - Màlaga, 1233), vuitè califa dels almohades.
# Altsak

Altsak (en rus: Алцак) és un poble de la República de Buriàtia, a Rússia, segons el cens del 2020 tenia 331 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Allaman

Allaman és un municipi del cantó suís del Vaud, situat al districte de Morges.

## Monuments

El municipi compta amb dos castells, el Castell d'Allaman i el castell de Rochefort

## Personalitats

El compositor suís Pierre Maurice nasqué a Allaman el 13 de novembre de 1868.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Vaud: Le château de Rochefort à Allaman
# Andrei Tíkhonov

Andrei Tíkhonov (rus: Андрей Николаевич Тихонов) (Gagarin, 17 d'octubre de 1906 $^{(Julià)}$ - Moscou, 7 de novembre de 1993), a vegades transliterat com Tychonoff, va ser un matemàtic soviètic.
Tikhonov era fill d'un comerciant que el 1910 es va traslladar amb la família a Moscou; en esclatar la revolució russa i la guerra civil es van traslladar a Lebedin (avui Ucraïna), però el 1919 van retornar a Moscou, on Tikhonov va començar a treballar a les oficines del ferrocarril Aleksandrovskaia. Estudiant nocturn, el 1922 va obtenir l'ingrés a la universitat Estatal de Moscou, en la qual es va graduar el 1927. El 1936 va obtenir el doctorat i va ser nomenat professor de la universitat de Moscou. A més de les seves tasques docents, va treballar per a diferents instituts de recerca soviètics, especialment per a l'Institut Kéldix de Matemàtiques Aplicades, que va dirigir entre els anys 1978 i 1989.
Inicialment, les seves recerques van ser en el camp de la topologia, camp en el que va obtenir resultats notables, però posteriorment es va decantar cap a la matemàtica aplicada, arribant a ser un dels fundadors de la facultat de cibernètica i computació de la universitat de Moscou. En aquest darrer camp les seves recerques van ser polifacètiques: anàlisi funcional, modelització científica, informàtica, geofísica, mètodes asímptotics, problemes mal plantejats...

## Referències

* ↑ Бицадзе et al., 1987, p. 3.
* ↑ Тимошин, 2019, p. 88.
* ↑ Chang, 2011, p. 167.
* ↑ Тимошин, 2019, p. 89.
* ↑ Керимов, 2006, p. 2123-2124.

## Bibliografia

* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Бицадзе, А.В.; Ильин, В.А.; Олейник, О.А.; Попов, Ю.П.; Самарский, А.А.; Свешников, А.Г.; Соболев, С.Л. «Андрея Николаевич тихонов» (en rus). Успехи математических наук, Vol. 42, Num. 3(255), 1987, pàg. 3-12. ISSN: 0042-1316.
* Керимов, М.К. «К столетию со дня рождения академика Андрея Николаевича Тихонова» (en rus). Журнал вычислительной математики и математической физики, Vol. 46, Num. 12, 2006, pàg. 2123-2127. ISSN: 0044-4669.
* Тимошин, B. (ed.). «тихонов Андрея Николаевич». A: Московский государственный университет имени М. В. Ломоносова. Сборник-справочник (en rus). ЛитРес, 2019, p. 88-91. ISBN 9785041749804.
* Тихонова, Анна Аркадьевна. Андрей Николаевич Тихонов (en rus). Собрание, 2006. ISBN 9785960600309.

## Enllaços externs

* O'Connor, John J.; Robertson, Edmund F. «Andrei Tíkhonov» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Тихонов Андрей Николаевич». ВМК МГУ имени М. В. Ломоносова. [Consulta: 16 octubre 2021]. (rus)
* «Тихонов Андрей Николаевич». Институт прикладной математики им.М.В.Келдыша РАН, 2004. [Consulta: 16 octubre 2021]. (rus)
# Amyda

Amyda és un gènere de tortuga de la família dels Trionychidae.

## Taxonomia

El gènere Amyda conté dues espècies:
* Amyda cartilaginea (Boddaert, 1770)
* Amyda ornata (Gray, 1861)

## Galeria d'imatges

* Fòssils d'Amyda gregaria

## Referències

* ↑ Reptile Database
# Amyda cartilaginea

La tortuga de closca tova asiàtica (Amyda cartilaginea) és una espècie de tortuga de la família Trionychidae pròpia del sud-est asiàtic.

## Descripció

Aquesta espècie és considerada entre les grans. Molts exemplars d'aquesta espècie arriben a superar els 70 cm de longitud en la closca de pell amb un pes total entre els 30 i 40 kg. La mesura màxima coneguda en aquesta espècie és de 76.3 cm en la closca de pell, aconseguint tal exemplar una longitud de 52.7 cm en el disc d'os baix tal closca, no obstant això, un altre exemplar, de museu, arriba als 57.0 cm en el disc d'os. La closca de pell és ovalada.

## Distribució i hàbitat

Aquesta tortuga és natural d'Indoxina i les illes majors d'Indonèsia: Java, Borneo i Sumatra.
Habita en els rierols d'aigües transparent i en els dipòsits d'aigua no gaire clara, com els pantans.

## Reproducció

La posada consisteix en 4 a 10 ous, encara que és possible que les femelles grans posin fins a 30. Una femella pot posar diverses, tres o quatre, vegades a l'any. La incubació pren més de 130 dies.

## Dieta

S'alimenta de peixos, amfibis i altres animals aquàtics.

## Referències

* ↑ Fritz, Uwe «Checklist of Chelonians of the World». Vertebrate Zoology, vol. 57, 2, 2007, pàg. 303–305. ISSN: 1864-5755. Arxivat 2013-10-14 a Wayback Machine. «Còpia arxivada». Arxivat de l'original el 2013-10-14. [Consulta: 13 novembre 2022].
* ↑ «Amyda cartilaginea (Black-rayed Soft-shelled Turtle, Asiatic Softshell Turtle)». Animaldiversity.org. [Consulta: 13 desembre 2016].
* ↑ «Asiatic Softshell Turtle, Southeast Asian Softshell Turtle». Conservation Biology of Freshwater Turtles and Tortoises.
* ↑ Peter., Fritz, Uwe. Gemel, Richard. Kehlmaier, Christian. Vamberger, Melita. Praschag. Phylogeography of the Asian softshell turtle Amyda cartilaginea (Boddaert, 1770) : evidence for a species complex. OCLC 1005262127.
* ↑ «バイアグラは通販がお得｜価格比較と安全な購入方法». Asianturtlenetwork.org, 14-11-2020.
* ↑ Robinson,2005
* ↑ Kaplan,2016

## Bibliografia

* Kaplan, M. (n.d.). Softshell Turtles. Retrieved November 6, 2016, from http://www.anapsid.org/softshell.html
* Robinson, J. E., Griffiths, R. A., John, F. A., & Roberts, D. L. (2015, January 21). Dynamics of the global trade in live reptiles: Shifting trends in production and consequences for sustainability. Biological Conservation, 184, 42–50. doi:10.1016/j.biocon.2014.12.019
# Andreu Ramírez Parés

Andreu Ramírez Parés (Taradell, província de Barcelona, 1901 – (Vic, 1995) fou un músic i compositor, autor de goigs i peces litúrgiques, beneficiat-organista de la catedral de Vic (1945) i director de l'orfeó Vigatà. Va fer els estudis eclesiàstics al Seminari de Vic. Un cop format, s'ordenà sacerdot (1925). Va ser organista de Sant Joan de les Abadesses (1925) i de la parròquia del Carme de Vic (1931). En aquesta última exercí de vicari. En 1944 va ser nomenat organista de la catedral, i l'any següent va rebre un benefici de concordat amb càrrec d'organista. Set anys més tard (1951) anà de capellà a les religioses Felipnèries de Vic (Saits). Com a compositor, destaca la seva Missa de la Mare de Déu del Carme. Publicà un popular Cançoner parroquial, recull de cançons religioses (Seminari de Vic, 1956). Pel que fa a l'ensenyament musical, va ser professors de cant gregorià a la secció de filosofia i teologia i de música a la secció de batxillerat i humanitats del Seminari de Vic. Impartí aquestes assignatures des de 1953 fins a 1968.

## Bibliografia

* Roviró Alemany, Ignasi. «Diccionari de filòsofs, teòlegs i mestres del Seminari de Vic». Gràfiques DIAC. Núm. 22-23 (Febrer del 2000).
* BOEOV, 2455, 2468, 2483, 2515, 2551, 2564, 2589, 2600-2601; SC, 1962-1967, 1967-1968.
* Anònim, Guia de la Iglesia en España. 1960.
* Siluetes.
* BOEOV, 2.871
# Anemolita

Una anemolita és un tipus d'espeleotema semblant a una estalactita, però amb l'eix principal orientat en una direcció no vertical, i pot presentar diversos punts d'inflexió, la qual cosa dona lloc a formes corbades. Coexisteixen amb les estalactites i és possible trobar dues anemolites adjacents amb curvatures oposades. Sembla que la seva formació és deguda a corrents d'aire.
L'acció del vent en la formació d'aquest espeleotema dona lloc al seu nom. El mot anemolita està compost per la forma prefixada del mot grec ἄνεμος, ánemos, que significa "vent", i del mot també grec, λίθος, líthos, que significa "pedra".

## Referències

* ↑ Castaño, R.; Redondo, J.M.; Fernández, E. «La cueva de Valdelajo (Sahelices de Sabero, León): Una pequeña joya geológica en una comarca minera». A: Florido, P. i Rabano, I. Una Vision Multidisciplinar del Patrimonio Gelogico y Minero. 12. IGME, 2010, p. 51 (Cuadernos del Museo Geominero). ISBN 9788478408368.
# Anton Abad i Chavarria

Anton Abad i Chavarria (Saidí, Baix Cinca, 1958) és un cantautor de la Franja de Ponent. És considerat el principal cantautor de la Franja, al costat d'Àngel Villalba i de Tomàs Bosque. Les seves cançons evoquen la vida al camp.
Posseïdor d'un llenguatge viu i de gran regust popular (no exempt de dialectalismes), tot i que comença a cantar cap al 1975, no es dona a conèixer fins a l'any 1989 amb un LP titulat Avui és un dia com un altre, al qual segueixen Lo ball de la polseguera (1991), Cap problema (1995), A la corda fluixa (2005) i Llesques (2009).
Els seus notables textos parlen sovint, d'una manera desenganyada i crítica, de la societat actual ("Un tipus perillós", "La taverna"). La infantesa hi és vista, sovint, com l'únic paradís autèntic, precisament perquè ha estat perdut de manera irreversible ("Lo barquet de paper"). Pagès de professió, el seu contacte amb el públic és càlid i directe, però les seves actuacions a la resta dels Països Catalans han estat escasses fins ara i han tingut poc ressò mediàtic.

## Referències

* 1 2 Planas, Xevi. Història de la música catalana, valenciana i balear. Barcelona: Edicions 62, 2003, p. 23. ISBN 84-297-5283-8 [Consulta: 21 octubre 2015].
* ↑ Pujadó i García, Miquel, Diccionari de la Cançó: D'Els Setze Jutges al Rock Català, plana 85. Grup Enciclopèdia Catalana, Barcelona, abril del 2000. ISBN 84-412-0467-5

## Enllaços externs

* Presentació de l'LP A la corda fluixa d'Anton Abad Arxivat 2007-09-29 a Wayback Machine.
# Anton Allemann

Anton Allemann (Solothurn, 6 de gener de 1936 - Klosters-Serneus, 3 d'agost de 2008), també conegut com a Toni Allemann, fou un futbolista suís de la dècada de 1960.
Fou 27 cops internacional amb la selecció suïssa amb la qual participà en la Copa del Món de futbol de 1962.
Pel que fa a clubs, defensà els colors de BSC Young Boys, A.C. Mantova, PSV Eindhoven, 1. FC Nürnberg i Grasshopper-Club Zúric.

## Referències

* ↑ «Der Held von Berlin ist tot» (en alemany). blick.ch, 04-08-2008. Arxivat de l'original el 29 de setembre 2011. [Consulta: 6 març 2010].
* ↑ Toni Allemann Fitxa i estadístiques a la FIFA
* ↑ «Toni Allemann». worldfootball.net. [Consulta: 6 març 2010].
* ↑ Anton Allemann a National-Football-Teams.com (anglès)
* ↑ «Anton Allemann» (en alemany). fussballdaten.de. [Consulta: 6 març 2010].
# Amor a segona vista

Amor a segona vista (francès: Mon Inconnue) és una pel·lícula de comèdia romàntica francobelga del 2019 dirigida per Hugo Gélin, protagonitzada per François Civil, Joséphine Japy i Benjamin Lavernhe. La pel·lícula es va estrenar mundialment al Festival Internacional de Cinema de Comèdia de L'Aup d'Uès el 18 de gener de 2019, on Civil va rebre el premi al millor actor. Es va estrenar a les sales de cinema franceses a càrrec de Mars Films el 3 d'abril de 2019. Va guanyar el Swann d'Or a la millor pel·lícula al Festival de Cinema de Cabourg de 2019. Benjamin Lavernhe va ser nominat al premi César al millor actor secundari per la seva interpretació a la pel·lícula. S'ha doblat al valencià per a À Punt.

## Referències

* ↑ «"Mon inconnue" : cette comédie romantique fantastique française divise les critiques du "Masque / la Plume"» (en francès). France Inter, 08-04-2019. Arxivat de l'original el 15 agost 2019. [Consulta: 15 agost 2019].
* ↑ «FAH2019 - Festival de l'Alpe d'Huez» (en francès). festival-alpedhuez.com, 03-01-2019. Arxivat de l'original el 19 febrer 2023. [Consulta: 19 febrer 2023].
* ↑ «Lisa Azuelos, Sandrine Kiberlain et François Civil: découvrez le palmarès du Festival du film de l'Alpe d'Huez» (en francès). Europe 1, 19-01-2019. Arxivat de l'original el 27 juliol 2019. [Consulta: 30 març 2020].
* ↑ «Programació». À Punt. [Consulta: 12 juliol 2023].
# Celi Seduli

Celi Seduli (en llatí Coelius Sedulius) va ser un poeta cristià del segle v, denominat prevere per Isidor de Sevilla, el Decret Gelasianum i Honori d'Autun. Sovint es confon amb Seduli Escot (Sedulius Scotus, autor irlandès del segle ix) i amb sant Seduli de Dublín, abat del segle viii.
És conegut també com a Antistes, nom que li dona l'anònim Mellicensis (un manuscrit de l'Abadia de Melk). Va viure durant el segle v, després del 420, ja que menciona a Jeroni d'Estridó (mort en aquesta data) i més aviat cap al final, ja que parla del papa Gelasi I que va governar l'església del 492 al 496.
La seva obra va ser recopilada després de mort i publicada per Asteri. La inscripció d'aquest (Hoc opus Sedulius inter chartulas dispersum reliquit: quod recollectum adornatumque ad omnem elegantiam divulgatum est a Turcio Ruiio Asterio V. C. consule ordinario atque patricio) ajuda a determinar la seva data, ja que Turci Rufi Apronià Asteri va ser cònsol l'any 496 juntament amb Presidi o en llatí Praesidius (un altre Asteri era cònsol el 449 junt amb Protògenes).

## Obres

Alguns títols de les seves obres eren:
* I. Paschale Carmen s. Mirabilium Divinorum Libri V, en metres heroics.
* II. Veteris et Novi Testamenti Collatio, un himne amb una col·lecció de textos de l'Antic i el Nou Testament, ordenats de manera que el lector els pugui comparar
* III. Hymnus de Christo, un relat esquemàtic de la vida i miracles de Crist, des de l'Encarnació fins a l'Ascensió
* IV. De Verbi Incarnatione, un Cento Virgilianus
* V. Un epigrama amb el títol "De tabula orbis terrarum jussu Theodosii Junioris Imperatoris facta", d'autoria dubtosa.
No es considera un poeta de gaire mèrit.

## Referències

* ↑ [https://quod.lib.umich.edu/m/moa/acl3129.0003.001/772?page=root;rgn=full+text;size=100;view=image;q1=SeduliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 764-765. ]
# Rutland (desambiguació)

«Rutland» té aquests significats:
* Rutland, comtat d'Anglaterra.
* Rutland (Dakota del Nord)
* Rutland (Illinois)
* Rutland (Iowa)
* Rutland (Massachusetts)
* Rutland (Ohio)
* West Rutland, població dels Estats Units a l'estat de Vermont.
# Reflex d'acomodació

El reflex d'acomodació (o reflex d'acomodació-convergència) és una acció reflexa de l'ull, en resposta a enfocar en un objecte proper, després mirar un objecte llunyà (i viceversa), que inclou canvis coordinats en la forma de vergència, l'acomodació del cristal·lí i la mida de la pupil·la. Depèn del nervi cranial II (extremitat aferent del reflex), centres superiors (interneurona) i nervi cranial III (extremitat eferent de reflex). El canvi de forma del cristal·lí està controlat pels músculs ciliars de l'ull. Els canvis en la contracció dels músculs ciliars alteren la distància focal de l'ull, fent que les imatges més properes o llunyanes s'enfoquin a la retina; aquest procés es coneix com acomodació. El reflex, controlat pel sistema nerviós parasimpàtic, implica tres respostes: constricció pupil·lar, acomodació del cristal·lí i convergència.
Un objecte proper (per exemple, una pantalla d'ordinador) subtendeix una gran àrea en el camp visual, és a dir, els ulls reben llum des de grans angles. Quan es mou el focus d'un objecte llunyà a un objecte proper, els ulls convergeixen. Els músculs ciliars es contrauen fent el cristal·lí més gruixut, escurçant la seva distància focal. La pupil·la es contrau per tal d'evitar que els raigs de llum molt divergents que arriben a la perifèria de la còrnia i la lent entrin a l'ull i creïn una imatge borrosa.

## Referències

* ↑ Watson, Neil V.; Breedlove, S. Marc. Mind's Machine: Foundations of Brain and Behavior. Sunderland, MA: Sinauer Associates, 2012, p. 171. ISBN 978-0-87893-933-6. OCLC 843073456.
# Edward Copson

Edward Copson (Coventry, 21 d'agost de 1901 - Saint Andrews, 16 de febrer de 1980) va ser un matemàtic anglès.
Copson va estudiar al Saint John's College (Oxford), i després va ser professor de matemàtiques primer a la universitat d'Edimburg (1922–29) i després a la universitat de St. Andrews (1930–34). Va ser nomenat professor ajudant de matemàtiques al Royal Naval College de Greenwich el 1934. L'any següent va acceptar el càrrec de professor de matemàtiques al University College de Dundee, que va ocupar fins que va ser nomenat Regius Professor de matemàtiques a St. Andrews (1950-1969). El 1931 es va casar amb Beatrice Mary Whittaker, filla del professor Edmund Whittaker qui havia estat el seu mentor a la universitat d'Edimburg.
Les seves contribucions van ser en anàlisi matemàtica i equacions diferencials parcials, sobre tot en les seves aplicacions a la física teòrica. Copson va escriure una introducció, àmpliament utilitzada, a la teoria de les funcions d'una variable complexa (1935) i, en col·laboració amb Bevan Baker, The Mathematical Theory of Huygens' Principle (1939). Entre les seves altres publicacions destaquen Asymptotic Expansions (1965) i Metric Spaces (1968).

## Referències

* ↑ Waterson i MacMillan Shearer, 2006, p. 204.
* ↑ Rankin, 1991, p. 564.
* ↑ Sánchez Ron, 1992, p. 73.
* ↑ Rankin, 1991, p. 567.

## Bibliografia

* Maidment, Alison; McCartney, Mark «‘A man who has infinite capacity for making things go’: Sir Edmund Taylor Whittaker (1873–1956)» (en anglès). British Journal for the History of Mathematics, Vol. 34, Num. 3, 2019, pàg. 179-193. DOI: 10.1080/26375451.2019.1619410. ISSN: 2637-5451.
* Rankin, R.A. «Edward Thomas Copson» (en anglès). Bulletin of the London Mathematical Society, Vol. 13, Num. 6, 1991, pàg. 564-567. DOI: 10.1112/blms/13.6.564. ISSN: 0024-6093.
* Sánchez Ron, José M. «The Reception of General Relativity among British Physicists and Mathematicians (1915-1930)». A: Jean Eisenstaedt, A.J. Kox (eds.). Studies in the History of General Relativity (en anglès). Birkhäuser, 1992, p. 57-89. ISBN 0-8176-3479-7.
* Waterson, C.D.; MacMillan Shearer, A. Former Fellows of The Royal Society of Edinburgh 1783 – 2002 (en anglès). The Royal Society of Edinburgh, 2006. ISBN 0-902-198-84-X [Consulta: 12 abril 2021].

## Enllaços externs

* O'Connor, John J.; Robertson, Edmund F. «Edward Copson» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Edward Thomas Copson». Encyclopaedia Britannica, 2007. [Consulta: 11 abril 2021]. (anglès)
* «Obituary - Professor Edward Thompson». The Times, 1980. [Consulta: 11 abril 2021]. (anglès)
# Barbus baudoni

Barbus baudoni és una espècie de peix cipriniforme de la família dels ciprínids.

## Morfologia

Els mascles poden assolir els 3,3 cm de longitud total.

## Distribució geogràfica

Es troba a Àfrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.